laion/Wikipedia-Exotic huggingface dataset:
აბა (ნიგერია)

აბა (ინგლ. Aba) – ქალაქი სამხრეთ ნიგერიაში (აბიის შტატი), მდინარე აბაზე. 2006 წლის აღწერის მონაცემებით ქალაქის მოსახლეობის რაოდენობა შეადგენს 534 265 ადამიანს, ძირითადად ეთნიკური იგბო (2006). აბა მნიშვნელოვანი ეკონომიკური ცენტრია. ქალაქს ემსახურება რკინიგზის სადგური პორტ-ჰარკორტ-ენუგუს გზაზე. თავდაპირველად იყო იგბოს ტომის ხალხის დასახლებული პუნქტი. 1901 წელს აქ აშენდა დიდი ბრიტანეთის სამხედრო პოსტი, რომელიც 1915 წელს დაუკავშირდა პორტ-ჰარკორტს. იყო ბრიტანეთის კოლონიალური ადმინისტრაციის ადმინისტრაციული ცენტრი. 1929 წელს იყო კოლონიალური ხელისუფლების საგადასახადო პოლიტიკის წინააღმდეგ ქალთა ამბოხის ცენტრი. 1967—1970 წლებში იყო სეპარატისული ბიაფრის რესპუბლიკის დედაქალაქი. ჩრდილოეთ ნიგერიიდან დევნილების დიდი ნაკადის შემოსვლის გამო გახდა ყველაზე უფრო დაჭუჭყიანებული ქალაქი ქვეყანაში. აბას ხშირად ეძახიან „სპილოების ქალაქს“. ქალაქის ეკონომიკურ საქმიანობაში გამოირჩევა პროდუქტებით ვაჭრობა, პალმის ზეთის დამუშავება, საპნის და ლუდსახარში ქარხნები, ზეთის, ფარმაცევტული, საბურავის, ტრიკოტაჟის და საფეიქრო საწარმოები. ქალაქში არსებობს ბევრი სავაჭრო ცენტრი, ცნობილ ბაზარ „არიარიას“ ჩათვლით. სავაჭრო და ტექნიკური სასწავლო დაწესებულებები. ქართული საბჭოთა ენციკლოპედია, ტ. 1, თბ., 1975. — გვ. 10. (ინგლისური) britannica.com ↑ Nigeria: States & Agglomerations - Population Statistics, Maps, Charts, Weather and Web Information ↑ Abia (state, Nigeria) - Population. Citypopulation.de. ციტირების თარიღი: 25 July 2016. ↑ Opia, Eric Agume (1972). Why biafra? Aburi, Prelude to the Biafran Tragedy. San Rafael, CA: Leswing Press.
აბააჟვახუ (თხინის თემი)

აბააჟვახუ, აბააჟვ-ახუ (აფხ. Абаажә ахәы; ძვ. თილითი) — სოფელი საქართველოში, აფხაზეთის ავტონომიური რესპუბლიკის ოჩამჩირის მუნიციპალიტეტში (თხინის თემი), კოდორის ქედის სამხრეთ კალთაზე, მდინარე ცხენიშწყარის მარჯვენა ნაპირზე, ზღვის დონიდან 240 მ, შავი ზღვიდან 19 კმ, ოჩამჩირიდან 25 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. აბააჟვახუს ძველი სახელია „თილითი“. აქ იყო აფხაზეთის კათალიკოსის სასახლე (შემორჩენილია ნანგრევები „თლუთ-აბაას“ სახელწოდებით). XVII საუკუნის 80-იან წლებში ქართული მოსახლეობა აფხაზურმა შეცვალა და სოფელს „აბააჟვახუ“ დაერქვა, რაც აფხაზურად „ძველი ციხესიმაგრის ბორცვს“ ნიშნავს. სოფლის მოსახლეობა 1989 წლის მდგომარეობით შეადგენდა 218 კაცს. ამჟამად კონტროლდება აფხაზეთის სეპარატისტული ხელისუფლების მიერ. ცხადაია პ., ხორავა ბ., „აფხაზეთის გეოგრაფიული სახელწოდებანი“, გვ. 52-53, თბ., 2016. ბერაძე თ., ენციკლოპედია „საქართველო“, ტ. 1, თბ., 1997. — გვ. 10. ქართული საბჭოთა ენციკლოპედია, ტ. 1, თბ., 1975. — გვ. 10. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 13. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 13.
გაიუსი (პაპი)

გაიუსი (ლათ. Cajus; დ. უცნობია, დალმაცია (ხორვატია) — გ. 22 აპრილი, 296, რომი, იტალია) — რომის პაპი 283–296 წლებში. გაიუსი ყოფილა ვინმე გაიუსის შვილი ან როგორც მისი ძმისშვილი წმინდა სუზანა კონკორდიელი გვაუწყებს იმპერატორ დიოკლეტიანეს ნათესავი. პაპად აირჩიეს 283 წლის 17 დეკემბერს. მისი პონტიფიკატის დროს ქრისტიანები დევნას არ განიცდიდნენ რომში. პაპ კაიუსის საფლავი ბერძნული წარწერით აღმოაჩინეს კალიქსტ I-ის კატაკომბაში. საფლავში იპოვეს პაპის ბეჭედი, რომლითაც ის წერილებს ბეჭდავდა. პაპი გაიუსი კათოლიკური ეკლესიის მიერ წმინდანადაა შერაცხილი. გაიუსის ბიოგრაფია
აბააქითი

აბააქითი (აფხ. Абаақыҭ) — სოფელი საქართველოში, აფხაზეთის ავტონომიური რესპუბლიკის ოჩამჩირის მუნიციპალიტეტში (კუტოლის თემი), მდ. ბზანის სათავეში, ზღვის დონიდან 260 მ, შავი ზღვიდან 22 კმ, ოჩამჩირიდან 25 კმ. შემორჩენილია შუა საუკუნეების ციხე-კოშკისა და ეკლესიის ნანგრევები. სოფლის მოსქხლეობა 1989 წლის მდგომარეობით შეადგენდა 471 კაცს. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. 1949 წელს კვიტოულის თემში შედიოდა. სახელწოდება აბააქით (Абаақыҭ) აფხაზურია და „ციხის სოფელს“ ნიშნავს. ამჟამად კონტროლდება აფხაზეთის სეპარატისტული ხელისუფლების მიერ. ცხადაია პ., ხორავა ბ., „აფხაზეთის გეოგრაფიული სახელწოდებანი“, გვ. 122, თბ., 2016. ენციკლოპედია „საქართველო“, ტ. 1, თბ., 1997. — გვ. 10. ქართული საბჭოთა ენციკლოპედია, ტ. 1, თბ., 1975. — გვ. 10. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 13. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 13.
აბაახუდა

აბაახუდა (აფხ. Абаахәда) — სოფელი საქართველოში, აფხაზეთის ავტონომიურ რესპუბლიკის გუდაუთის მუნიციპალიტეტში (ანუხვის თემი). ზღვის დონიდან 150 მ, შავი ზღვიდან 4 კმ, გუდაუთიდან 24 კმ., ანუხვიდან 4 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. 1949 წლიდან მოექცა ზემო ანუხვის სასოფლო საბჭოში, მანამდე არ იხსენიება. მისი ამჟამინდელი სახელია აბაახუდა (Абаахəда//Қəчуқə Стампул). მას ასევე ქუჩუკ სტამპულსაც (თურქ. „პატარა სტამბული“) ეძახიან. საბჭოთა პერიოდში მოქმედებდა მეთამბაქოეობის მეურნეობა. ამჟამად ოკუპირებულია რუსეთის ფედერაციის მიერ. ენციკლოპედია „საქართველო“, ტ. 1, თბ., 1997. — გვ. 10. ქართული საბჭოთა ენციკლოპედია, ტ. 1, თბ., 1975. — გვ. 10. ცხადაია პ., ხორავა ბ., „აფხაზეთის გეოგრაფიული სახელწოდებანი“, გვ. 55, თბ., 2016. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 13. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 13. ↑ მოსახლეობის სრულიად საკავშირო აღწერა 1989. აფხაზეთის ასსრ
აბა

საკუთარი სახელი აბა შეიძლება ნიშნავდეს: აბა — ქალაქი ნიგერიაში; აბა — მდინარე ნიგერიაში; აბა — სოფელი უნგრეთში; აბა — სოფელი იაპონიაში; აბა — ქალაქი ჩინეთში. ABBA — შვედური პოპ ჯგუფი.
აბადანი

აბადანი (სპარს. آبادان) — ქალაქი სამხრეთ-დასავლეთ ირანში, ხუზისტანის ოსტანში. ნავთობგადასამუშავებელი მრეწველობის უმნიშვნელოვანესი ცენტრი. აბადანი მდებარეობს მდ. შატ-ელ-არაბზე, სპარსეთის ყურიდან 53 კმ, ერაყის საზღვართან. მოსახლეობა — 415,139 (2005). ქალაქს ემსახურება ნავსადგური და აეროპორტი. გადმოცემით, ქალაქი VIII საუკუნეში დააარსა „წმინდა კაცმა“, სახელად აბადმა. დიდი ხნის მანძილზე აბადანი მცირე სოფელი იყო. ირანმა საბოლოოდ 1847 წ. შემოიმტკიცა. 1900-იან წლებში ბრიტანულ-ირანული ნავთობის კომპანიის მიერ მსოფლიოში უდიდესი ნავთობგადასამუშავებელი ქარხნის მშენებლობამ ქალაქის განვითარებას დიდი ბიძგი მისცა. 1951 წ. ირანის მთავრობამ ქვეყანაში კომპანიის ქონების ნაციონალიზაცია მოახდინა, რასაც დიდი ბრიტანეთის მიერ აბადანის საზღვაო ბლოკადა და ირანზე ეკონომიკური სანქციების დაწესება მოჰყვა. ეს ე.წ. აბიდანის კრიზისი 1954 წლამდე გაგრძელდა, როდესაც ამერიკის შეერთებული შტატების მიერ დაფინანსებულმა სახელმწიფო გადატრიალებამ დაამხო პრემიერ-მინისტრ მოჰამედ მოსადეყის მთავრობა და აღადგინა შაჰი მოჰამედ რეზა ფეჰლევი. ამ დროიდან ქარხანას კონტროლს უწევდა საერთაშორისო კონსორციუმი, ხოლო 1973 წლიდან — ირანის ეროვნული ნავთობის კომპანია. 1980 წ. ქალაქი და მისი შემოგარენი თითქმის მთლიანად დაანგრია ერაყის შეიარაღებული ძალების მოულოდნელმა თავდასხმამ. ირან-ერაყის ომის დასრულების შემდეგ (1988 წ.) ქალაქმა თანდათან დაიწყო აღდგენა, ნავთობგადასამუშავებელმა მრეწველობამ კი ომამდელ დონეს 1997 წლისთვის მიაღწია. ქართული საბჭოთა ენციკლოპედია, ტ. 1, თბ., 1975. — გვ. 10. აბადანი (ინგლ). ბრიტანიკა, 2008 წ. ↑ Ābādān (Ābādān, Khuzestan, Iran) - Population Statistics, Charts, Map, Location, Weather and Web Information ↑ جمعیت به تفکیک تقسیمات کشوری
საქართველოს ფოლკლორის სახელმწიფო ცენტრი

საქართველოს ფოლკლორის სახელმწიფო ცენტრი — სამეცნიერო-შემოქმედებითი ტიპის დაწესებულება. საქართველოს ფოლკლორის სახელმწიფო ცენტრი ხალხური შემოქმედების ნიმუშების მოვლა-დაცვის, შეკრების, კვლევისა და პოპულარიზაციის საქმეს 1936 წლიდან ემსახურება, ჯერ კიდევ იმ დროიდან, როცა ის ხელოვნების საქმეთა სამართველოსთან შეიქმნა და ხალხური შემოქმედების კაბინეტი ეწოდა. მას მიხეილ მგალობლიშვილი ხელმძღვანელობდა, კონსულტატი კი ვახტანგ კოტეტიშვილი იყო. ერთი წლის შემდეგ მას ხალხური შემოქმედების სახლი დაერქვა და სათავეში კომპოზიტორი, ფოლკლორისტი, ლოტბარი და საზოგადო მოღვაწე გრიგოლ კოკელაძე ჩაუდგა, რომელიც 15 წელი ხელმძღვანელობდა დაწესებულებას, მოადგილე მწერალი მიხეილ მრევლიშვილი იყო. 1940-იან წლებში ხალხური შემოქმედების სახლები მთელი საბჭოთა კავშირის მასშტაბით იქმნებოდა, რომლებიც რესპუბლიკის მხატვრული თვითმოქმედებას უძღვებოდნენ. საკავშირო ცენტრი კი მოსკოვში იყო (Всесоюзный дом народного творчества). საქართველოშიც ხალხური შემოქმედების სახლს ფილიალები ცხინვალში, ბათუმსა და სოხუმში ჰქონდა. 1952 − 1980 წლებში ხალხური შემოქმედების სახლის დირექტორი კომპოზიტორი მიხეილ ჩირინაშვილი იყო. დაწესებულებას ასევე ხელმძღვანელობდნენ: ვალერიან ცაგარეიშვილი, რევაზ კერესელიძე. 1983 წლიდან დაწესებულებას ხალხური შემოქმედებისა და კულტ-საგანმანათლებლო მუშაობის რესპუბლიკური სამეცნიერო-მეთოდური ცენტრი ეწოდა, ხელმძღვანელი კი ცისანა ქოჩეჩაშვილი გახდა. 2005 წლიდან რეორგანიზაციის შედეგად ხალხური შემოქმედების სახლს ფოლკლორის სახელმწიფო ცენტრის სახელი მიენიჭა და დირექტორად ლოტბარი, ანსამბლ "ლაშარის" ხელმძღვანელი გიორგი უშიკიშვილი დაინიშნა. 2014 წლიდან დღემდე ფოლკლორის ცენტრის აღმასრულებელი დირექტორი ლოტბარი, სახელმწიფო ანსამბლ ,,ბასიანის ხელმძღვანელი გიორგი დონაძეა. დღეს ფოლკლორის სახელმწიფო ცენტრის საქმიანობის ერთ-ერთი მთავარი პრიორიტეტი საქართველოს რეგიონებში წარმომადგენლობებისა და სალოტბარო სკოლების გახსნაა, რაც ხალხური შემოქმედების პოპულარიზაციასა და შენახვას ემსახურება. საქართველოს ფოლკლორის სახელმწიფო ცენტრის ოფიციალური საიტი
დალია იციკი

დალია იციკი (ებრ. דליה איציק; დ. 20 ოქტომბერი, 1952, იერუსალიმი) — ისრაელის დროებითი პრეზიდენტი (25 იანვარი — 25 ივლისი 2007). დაიბადა ერაყული წარმომავლობის ებრაულ ოჯახში. ისტორიული და ფილოლოგიური განათლება მიიღო იერუსალიმის ევროპულ უნივერსიტეტში და პედაგოგის დიპლომსაც დაეუფლა. 1992 წელს ისრაელის შრომის პარტიის სიით მოხვდა ქნესეთის შემადგენლობაში, სადაც თითქმის ერთდროულად მუშაობდა საფინანსო, განათლებისა და კულტურისა და ქალთა საკითხების კომიტეტში. 1999-2001 წლებში მუშაობდა თავდაცვის სამინისტროში. 2001-2002 წლებში იყო ვაჭრობის მინისტრი, ხოლო 2005 წლის 28 ნოემბრამდე ასრულებდა კომუნიკაციების მინისტრის მოვალეობას. ამავე დღეს მან დატოვა შრომის პარტია და შეუერთდა არიელ შარონის მიერ დაარსებულ პარტიას „კადიმა“. 2006 წლის 4 მაისს კი აირჩიეს ისრაელის ახლადარჩეული პარლამენტის სპიკერად. 2007 წლის 25 იანვარს ისრაელის პრეზიდენტის მოშე კაცავის სკანდალური გადადგომის შემდეგ შეუდგა დროებითი პრეზიდენტის ფუნქციების შესრულებას. 25 ივლისს კი პრეზიდენტის მოვალეობები გადააბარა ცნობილ ებრაელ პოლიტიკოსს და ისრაელის ყოფილ პრემიერ-მინისტრს შიმონ პერესს. დალია იციკი დალია გათხოვილია ჰყავს, სამი შვილი. დალია იციკი – ქნესეთის საიტზე ↑ Skard, Torild (2014) "Dalia Itzik" in Women of power - half a century of female presidents and prime ministers worldwide, Bristol: Policy Press, ISBN 978-1-44731-578-0, p. 37
ეუტიხიანე (პაპი)

ეუტიხიანე (ლათ. Eutychianus; დ. უცნობია — გ. 7 დეკემბერი, 283, რომი, იტალია) — რომის პაპი 275–283 წლებში. პაპ ეუტიხიანეს შესახებ სარწმუნო წყაროები თითქმის არ მოიპოვება. პაპად აირჩიეს 275 წლის 4 იანვარს. მისი საფლავი წარწერით აღმოჩენილ იქნა კალიქსტ I-ის კატაკომბაში. პაპი ევტიხიანე კათოლიკური ეკლესიის მიერ წმინდანადაა შერაცხილი. ენციკლოპედია „ბრიტანიკა“
ჰიაცინტი (მრავალმნიშვნელოვანი)

ჰიაცინტი შეიძლება აღნიშნავდეს: ჰიაცინტი - მითოლოგია ჰიაცინტი - ყვავილი ჰიაცინტი - ენციკლოპედია
მიშლინ კალმი-რე

მიშლინ კალმი-რე (ფრანგ. Micheline Calmy-Rey; დ. 8 ივლისი, 1945, ქ. სიონი, შვეიცარია) — შვეიცარიის 160-ე ფედერალური და მეორე ქალი-პრეზიდენტი. დაიბადა ჩარლზ და ადელაინ რეიების ოჯახში. უმაღლესი განათლება მიიღო სანქტ-მორიცის უნივერსიტეტში და 1963 წელს მიიღო პოლიტიკურ მეცნიერებათა სპეციალისტის დიპლომი. 1979 — გახდა შვეიცარიის სოციალ-დემოკრატიული პარტიის წევრი. 1981—1997 ჟენევის კანტონის საკანონმდებლო ორგანოს წევრი, პარალელურად კი იყო პარტიის ჟენევის ორგანიზაციის ხელმძღვანელი. 2003-დან ფედერალური საბჭოს კონსული და საგარეო საქმეთა მინისტრი. 2006 — შვეიცარიის ფედერალური ვიცე-პრეზიდენტი. 2007 — შვეიცარიის ფედერალური პრეზიდენტი. 2008-დან კვლავ ფედერალური საბჭოს კონსულია. მიშლინ რეი 1966 წელს დაქორწინდა ანდრეი კალმიზე, რომელთანაც შეეძინა 2 შვილი. ქალი პრეზიდენტების სია ვიკისაწყობში არის გვერდი თემაზე: მიშლინ კალმი-რე ინფორმაცია და ფოტო დაარქივებული 2012-04-09 საიტზე Wayback Machine. ოფიციალური საიტი
ჯინ გრეი

ჯინ გრეი (ჯინ გრეი-სამერსი) — გამოგონილი სუპერგმირი Marvel Comics-ის მსოფლიოში. ასევე ცნობილია, როგორც მარველის გოგონა და ფენიქსი. იგი იქს-ადამიანების ხუთი ძირითადი წევრიდან ერთ-ერთია. ჯინ გრეი არის მუტანტი, რომელიც დაბადებიდან ფლობს ტელეკინეზურ და ტელეპათიურ შესაძლებლობებს. იგი მზრუნველი, მოსიყვარულე ფიგურაა, თუმცაღა გამკლავება უწევს ომეგა-დონის მუტანტად ყოფნასა და კოსმიური ფენიქსის ძალის ფიზიკურ გამოვლინებასთან. კომიქსის სერიების ისტორიაში ჯინ გრეი რამდენიმეჯერ დაიღუპა, პირველად შავი ფენიქსის საგაში ("Dark Phoenix Saga"), თუმცა, ფენიქსის ძალასთან არსებული კავშირის გამო, მასაც შეუძლია ფერფლიდან აღდგომა. ჯინ გრეი მნიშვნელოვანი ფიგურაა მისი მეუღლის, ციკლოპის, ცხოვრებაში, პროფესორი ქსავიე მისი მამობილი და აღმზრდელია, სამურავი გრეის ახლო მეგობარია და, შესაძლოა, სიყვარულის ობიექტიც, შტორმი მისი საუკეთესო მეგობარი და დასავით ახლობელი ფიგურაა, მისი ქალიშვილია რეიჩელ სამერსი, ვაჟი - ადამიანი-იქსი, გერი - კეიბლი. ფენიქსი მონაწილეობს იქს-ადამიანების ისტორიების უდიდეს ნაწილში, ანიმაციურ სერიებში, უამრავ ვიდეო თამაშში, სრულმეტრაჟიან ფილმებში, სადაც მას მსახიობი ფანკე იანსენი ანსახიერებს. 2006 წელს, IGN.com-ის 25 საუკეთესო იქს-ადამიანის სიაში ჯინ გრეიმ მე-6 ადგილი დაიკავა. ჯინ გრეი Marvel-ის სამყაროს ვიკიში
Live Recordings 2004

EP Live Recordings 2004 — ბრიტანული ალტერნატიული როკ-ჯგუფ Keane-ის პირველი საკონცერტო ალბომი, რომელიც გამოვიდა 2005 წელს. მასში შეტანილია ექვსი სიმღერა, რომელიც ჩაწერილი იქნა ჯგუფის პირველი საკონცერტო ტურნეს მსვლელობისას. ყველა სიმღერა მანამდე ცნობილი იყო და შედიოდა ალბომში Hopes and Fears, გარდა სიმღერის Allemande, რომელიც გამოიცა მხოლოდ სინგლზე This Is the Last Time. Somewhere Only We Know We Might as Well Be Strangers Allemande This Is the Last Time Everybody's Changing Bedshaped ↑ http://www.allmusic.com/album/live-recordings-2004-mw0000376248
ფელიქს I (პაპი)

ფელიქს I (ლათ. Felix) (დ. უცნობია რომი, იტალია— გ. 30 დეკემბერი 274, რომი, იტალია) — რომის პაპი 269-274 წლებში. პაპ ფელიქს I-ის შესახებ სარწმუნო წყაროები თითქმის არ მოიპოვება. იგი რომში დაბადებულა, პაპად აირჩიეს 269 წლის 5 იანვარს. მას მიეწერება ეკლესიების კურთხევის ტრადიციის დამკვიდრება და ქრისტიანთა უფლებებისათვის შეუპოვარი ბრძოლა. აღმოჩენიალია აგრეთვე წერილის ფრაგმენტი, რომელიც ფელიქს I-ს მიუწერია ალექსანდრიის ეპისკოპოს მაქსიმესათვის. იგი დაასაფლავეს კალიქსტ I -ის კატაკომბაში. პაპი ფელიქს I კათოლიკური ეკლესიის მიერ წმინდანადაა შერაცხილი. ენციკლოპედია „ბრიტანიკა“
Keane Live 06

Keane Live 06 — ბრიტანული ალტერნატიული როკ-ჯგუფ Keane-ის საკონცერტო ალბომების არაოფიციალური სერია. იგი შედგება ჯგუფის 2006 წლის საკონცერტო ჩანაწერებისგან. ყველა მათგანი ჩაწერილი იქნა 2006 წლის საკონცერტო ტურნეს Under the Iron Sea მსვლელობისას. The Iron Sea Put It Behind You Everybody's Changing Leaving So Soon? We Might As Well Be Strangers Nothing In My Way Bend And Break Try Again Your Eyes Open Hamburg Song Can't Stop Now The Frog Prince Crystal Ball A Bad Dream The Sun Ain't Gonna Shine (Anymore) Broken Toy Somewhere Only We Know Is It Any Wonder? Atlantic This Is The Last Time Bedshaped The Iron Sea Put It Behind You Everybody's Changing Leaving So Soon? We Might As Well Be Strangers Nothing In My Way Bend And Break Try Again Your Eyes Open Hamburg Song Can't Stop Now The Frog Prince Crystal Ball A Bad Dream Broken Toy Somewhere Only We Know Is It Any Wonder? Atlantic This Is The Last Time Bedshaped The Iron Sea Put It Behind You Everybody's Changing Leaving So Soon? We Might As Well Be Strangers Nothing In My Way Bend And Break Try Again Your Eyes Open Hamburg Song Can't Stop Now The Frog Prince A Bad Dream This Is The Last Time Broken Toy Somewhere Only We Know Is It Any Wonder? Atlantic Crystal Ball Bedshaped The Iron Sea Put It Behind You Everybody's Changing Leaving So Soon? We Might As Well Be Strangers Nothing In My Way Bend And Break Try Again Your Eyes Open Hamburg Song Can't Stop Now The Frog Prince A Bad Dream This Is The Last Time Broken Toy Somewhere Only We Know Is It Any Wonder? Atlantic Crystal Ball Bedshaped The Iron Sea Put It Behind You Everybody's Changing Leaving So Soon? We Might As Well Be Strangers Nothing In My Way Bend And Break Try Again Your Eyes Open Hamburg Song Can't Stop Now The Frog Prince A Bad Dream This Is The Last Time Broken Toy Somewhere Only We Know Is It Any Wonder? Atlantic Crystal Ball Bedshaped The Iron Sea Put It Behind You Everybody's Changing Leaving So Soon? We Might As Well Be Strangers Nothing In My Way Bend And Break Try Again Your Eyes Open Hamburg Song Can't Stop Now The Frog Prince A Bad Dream This Is The Last Time Broken Toy Somewhere Only We Know Is It Any Wonder? Atlantic Crystal Ball Bedshaped The Iron Sea Put It Behind You Everybody's Changing Leaving So Soon? We Might As Well Be Strangers Nothing In My Way Bend And Break Try Again Your Eyes Open Hamburg Song Can't Stop Now The Frog Prince A Bad Dream This Is The Last Time Broken Toy Somewhere Only We Know Is It Any Wonder? Atlantic სცენის ნაწილობრივი დანგრევა, კონცერტი შეჩერდა The Iron Sea Put It Behind You Everybody's Changing Leaving So Soon? We Might As Well Be Strangers Nothing In My Way Bend And Break Try Again Your Eyes Open Hamburg Song Can't Stop Now The Frog Prince A Bad Dream This Is The Last Time Broken Toy Somewhere Only We Know Is It Any Wonder? Atlantic Crystal Ball Bedshaped ↑ ConcertLive - ვერსია არქივიდან. დაარქივებულია ორიგინალიდან — 2006-11-15. ციტირების თარიღი: 2006-11-15.
ეზდიხანა

იეზდიხანა (ქურთ.Êzdîxane [ეზდიხანა] (სრულიად ეზიდები). როგორც ვარაუდობენ ისტორიკოსები გაჩნდა XII საუკუნეში, როდესაც შიხადიმ გაათავისუფლა არაბებისგან ეზიდთა წმინდა ტაძარი ლალეში. იეზდიხანა შედგება ეზიდებისგან იგი როგორც მთელი ეზიდთა საზოგადოება, იყოფა სამ ნაწილად: შეიხები, ფირები და მრიდები. მიუხედავად ერთი რელიგიისა მკაცრად არის აკრძალული ამ სამი კასტის შეერთება ან დანათესავება. როგორც ირწმუნებიან სხვადასხვა ქურთოლოგები, პირველი შეიხი იყო ეზიდიზმის რეფორმატორი შიხადი. შეიხები სასულიერო პირებად ითვლებიან. და ჰყავთ თავისი ოჯახები, რომლებიც მიმართავენ მათ სხვადასხვა ღონისძიებების დროს. საქართველოში 6 ათასამდე შეიხი ცხოვრობს. თვით ისინიც იყოფიან სამ ნაწილად და სხვადასხვა ტომებად: ადანი, ყათანი და შამსანი. რომლებიც შეადგენენ შემდეგ ტომებს: შეხე შიხსნ შეხე შეხუბაქრ შეხე შამსადინ შეხე შეხმანდა შეხე შარჶადინა და ა.შ. ფირები როგორც შეიხები ეზიდიზმის სულიერ პირებათ ითვლებიან. საქართველოში მათი რაოდენობა 4 ათასს არ აღემატება. მათთაც როგორც შეიხებს აქვთ ტომები: ფირე ჩელე ფირე ბარი ფირე ომარხალი ფირე ისებია და ა.შ მრიდები იეზდიხანის ყველაზე მსხვილი ნაწილია. მაგრამ ისინი არ არიან სულიერი პირები, «მრიდ» მოწაფეს ნიშნავ და სწორედ ამიტომ ყველა მრიდს თავისი შეიხი და ფირი ჰყავს. ისინი თავისებურად იყოფიან 3 კონფედერაციად, ბევრ ტომის კავშირად და მრავალ ტომად. მრიდების კონფედერაციებია: ზუყრი (ვანის ეზიდები), ყარსის ეზიდები და მესოპოტამიის ეზიდები. ტომთა კავშირები: სიფკანი როჟკანი მაჰამდჲნ და ა.შ მრიდების ტომებია: ანყოსი რაჯავი ბუდი ბალი ბუფკი საჰანი როჟკი მაჰამდი ქლერი სიპკი და ა.შ. Племена Курдов-Езидов на Южном кавказе и в Германии - ქარამე ანყოსი. თბილისი 2004 წ. ჶარზე ბრატჲე - ქარამე ანყოსი. თბილისი 2000 წ. ეზდიხანა.ru დაარქივებული 2007-09-29 საიტზე Wayback Machine. (რუსული) ↑ კიკნაძე ზ., „მარგალიტის საიდუმლო“, ეზიდური სასულიერო საბჭო საქართველოში, ეზიდური კვლევის ცენტრი. თბ., 2017
Flaming (პინკ ფლოიდის სიმღერა)

„Flaming“ — ინგლისური პროგრესული როკ-ჯგუფ პინკ ფლოიდის მეოთხე სიმღერა სადებიუტო ალბომზე The Piper at the Gates of Dawn (1967) ეს სიმღერა დაწერა სიდ ბარეტმა. შინაარსი აგებულია ორ მეგობარს შორის ბავშვურ თამაშზე. მას შემდეგ, რაც ჯგუფს დეივიდ გილმორი შეუერთდა, სიმღერა დარჩა პროგრამაში ცოტა ხნით. „Flaming“ იყო პინკ ფლოიდის მესამე ამერიკული სინგლი. ის ჩარტებში ვერ მოხვდა. სინგლის მონო ვერსია ცოტათი განსხვავდება ჩანაწერის სხვა სტერეო და მონო ვერსიებისგან. ეს სინგლი გამოიცა „Apples and Oranges“/„Paint Box“-ის ნაცვლად, რომელმაც ვერ მოახერხა ბრიტანულ ჩარტებში მოხვედრა. „Flaming“ აგრეთვე იყო პირველი პინკ ფლოიდის ორი სინგლიდან, რომლებიც გამოიცა აშშ-ში Tower Records-ის ლეიბლით და არ გამოცემულა ბრიტანეთში. მეორე ასეთი სინგლი იყო „Let There Be More Light“ / „Remember a Day“. Flaming-ის პოსტ-ბარეტული შესრულების დროს წამყვან ვოკალს ასრულებდა დეივიდ გილმორი. სიდ ბარეტი – ელექტროგიტარა, 12 სიმიანი აკუსტიკური გიტარა, წამყვანი ვოკალი, დასაქოქი სათამაშოები რიჩარდ რაიტი – Farfisa-ს ორგანი, ჰემონდის ორგანი, ლოურის ორგანი, პიანინო, ბეკ-ვოკალი, დასაქოქი სათამაშოები როჯერ უოტერსი – ბას-გიტარა, სლაიდ-სასტვენი, ბეკ-ვოკალი, დასაქოქი სათამაშოები ნიკ მეისონი – დასარტყმელი საკრავები, პერკუსია, დასაქოქი სათამაშოები ↑ http://jhendrix110.tripod.com/PinkFloyd.html ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
დიონისიუსი (პაპი)

დიონისიუსი (ლათ. Dionysius) (გ. 26 დეკემბერი, 268, რომი, იტალია) — რომის პაპი 259–268 წლებში. პაპი დიონისიუსი საბერძნეთში უნდა დაბადებულიყო, პაპად აირჩიეს 259 წლის 22 ივლისს. მან დაიწყო რომის ეკლესიის რეორგანიზირება, ებრძოდა სუბორდინაციანიზმს, ფიანანსურად ეხმარებოდა კაპადოკიის ეკლესიებს, რომლებიც მაროდიორი გოთების თავდასხმებს განიცდიდნენ. ამ თანხებით ხდებოდა დანგრეული ეკლესიების აშენება და ტყვე ქრისტიანთა გამოსყიდვა. პაპი დიონისიუსი პირველი პაპია, რომელიც მოწამეუბრივი სიკვდილით არ აღესრულა. იგი კათოლიკური ეკლესიის მიერ წმინდანადაა შერაცხილი. ბერძენი პაპების სია ენციკლოპედია „ბრიტანიკა“
ლი ნორისი

ლი მაიკლ ნორისი (დ. 25 სექტემბერი, 1981, გრინვილი, (ჩრდილოეთ კაროლინა), აშშ) — ამერიკელი მსახიობი, რომელიც თამაშობდა სტიუარტ მინკუსის როლს ტელეკომპანია ABC-ის სერიალში „ბიჭი შეხვდა მსოფლიოს“, ჩაკი ლი ტორკელსონის როლს სერიალში „ტორკელსონები“ (ტელეკომპანია NBC) და მარვინ „მოუტ“ მაკფედენის როლს სერიალში „One Tree Hill“. ლი ნორისი კინოფილმების ინტერნეტ-მონაცემთა ბაზაში
სურამის წმინდა გიორგის ეკლესია

სურამის წმინდა გიორგის ტაძარი — დაბა სურამში, თბილისი-ქუთაისის საავტომობილო გზის მარცხენა მხარეს მდებარე ტაძარი. თარიღდება XVIII-XIX საუკუნეებით. 1968 წელს გაუკეთდა რესტავრაცია. ეკლესია ჯვარ-გუმბათოვანი ნაგებობაა (11,5 X 17,2 მეტრი), რომელსაც დასავლეთით სამრეკლო ეკვრის. ნაგებია აგურითა და ნატეხი ქვით. შესასვლელი სამხრეთით და დასავლეთითაა. შიდა ჯვაროვანი სივრცე იქმნება ცენტრალური გუმბათქვეშა კვადრატიდან ოთხივე მხრივ გამოწვდილი მკლავებით. აღმოსავლეთის მკლავი დასრულებულია ნახევარწრიული ღრმა აფსიდითა და ბემით. დანარჩენი მკლავები ოთკუთხაა. სამხრეთისა და ჩრდილოეთის მკლავები მოკლეა, დასავლეთისა შედარებით გრძელი. აფსიდის ღერძზე ერთი მაღალი სარკმელია, რომლის გვერდებზე თითო თაღოვანი ნიშია. საკურთხევლის ბაქანი შემაღლებულია და ბემის საზღვრებს სცილდება. საკურთხევლის ცენტრში სატრაპეზო ქვა დგას. საკურთხევლის ჩრდილოეთით და სამხრეთით სათავსებია (სამკვეთლო და სადიაკვნე). ეკლესიის გრძივ კედლებში გაჭრილია ორ-ორი სარკმელი, ხოლო გუმბათის ყელში 12 დიდი თაღოვანი სარკმელია. გუმბათი ბემის შვერილებსა და დასავლეთის ორ თავისუფლად მდგომ ბოძზე დაყრდნობილ ნახევარწრიულ თაღებზეა აღმართული. ეკლესიის ინტერიერი მოხატულია. ტაძრის სამრეკლო ოთხსართულიანია. შესასვლელი დასავლეთიდანაა, ეკლესიის კარის ღერძზე. ბოლო სართული პირამიდული სახურავით დასრულებული, თაღებით გახსნილი რვაწახნაგა ფანჩატურია, რომლის გუმბათის წყობაში გადებულია ზარების ჩამოსაკიდი ხის ძელები. სამრეკლოს ქვიშაქვის პროფილირებული ლავგარდანი აქვს. ხედი ჩრდილოეთიდან ხედი დასავლეთიდან ხედი დასავლეთიდან ქართული წარწერა ეკლესიის ამბიონზე დვალი თ., საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 444-445.  კულტურული მემკვიდრეობის პორტალი, № 6811
Nada Surf

Nada Surf — ამერიკული ალტერნატიული როკ-ჯგუფი. ჩამოყალიბდა 1992 წელს, ნიუ იორკში. მასში შედიან: მეთიუ კოუსი (გიტარა, ვოკალი), აირა ელიოტი (დასარტყმელი საკრავები, ბეკ-ვოკალი) და დანიელ ლორკა (ბასი, ბეკ-ვოკალი). ჯგუფი ცნობილი გახდა სიმღერით „Popular“, რომელიც გამოვიდა 1996 წელს. მთავარი სტატია: Nada Surf-ის დისკოგრაფია. სტუდიური ალბომები High/Low (1996) The Proximity Effect (1998) Let Go (2002) The Weight Is a Gift (2005) Lucky (2008) If I Had A Hi-Fi (2010) The Stars Are Indifferent to Astronomy (2012) You Know Who You Are (2016) შეგიძლიათ იხილოთ მედიაფაილები თემაზე „Nada Surf“ ვიკისაწყობში. ოფიციალური საიტი